.357 Remington Maximum

.357 Maximum, også kjent som .357 Remington Maximum eller .357 Max, er en supermagnum-pistolpatron opprinnelig utviklet av Elgin Gates som villkattpatronen .357 SuperMag. .357 Maximum ble innført som en kommersiell patron i 1983 gjennom et samarbeid mellom Remington og Ruger for bruk i Ruger Blackhawk. Kort tid etterpå lanserte også Dan Wesson, Thompson/Center Arms og United Sporting Arms våpen kamret for .357 Maxiumum.

.357 Maximum ble utformet med bakgrunn i .357 Magnum, men med hylsen forlenget 7.6 mm (0.3 tommer). Et våpen kamret for .357 Maximum kan derfor skyte både .357 Magnum, .38 Special, .38 Long Colt, og .38 Short Colt.

.357 Maximum var hovedsakelig ment til metallsilhuettskyting, men grunnet høy hastighet og energi er den også egnet til en del forskjellige jaktformer. SAAMI har angitt et makstrykk på 280 MPa (40,000 psi).

Til tross for høy ytelse har de fleste revolverprodusenter gått bort fra patronen, ettersom voldsomme stikkflammer førte til slitasje på toppen av revolverrammen. Dette problemet oppstod hovedsakelig med lette 7 og 8 grams kuler (110 og 125 grain). Enkeltskudds-pistoler og -rifler (som f.eks., Thompson/Center Contender) er fortsatt tilgjengelig i .357 Maximum, og patronen er fortsatt populær blant hjemmeladere. Nye tomhylser produseres fortsatt av Remington og Starline.

Ytelse

Se også 
 9 mm-kaliber
 Liste over pistolpatroner

Referanser 

Patroner